open-index/open-wikipedia-markdown huggingface dataset:
Phil Selway

**Philip James Selway** (født 23. mai 1967 i Abingdon-on-Thames i Oxfordshire i England) er trommeslager i det engelske bandet Radiohead.

## Referanser


## Eksterne lenker
* 
* 
* 
*
Kurt-Ove Thomassen

**Kurt-Ove Thomassen** (født 1969) er en norsk bridgespiller fra Mo i Rana og er medlem og tidligere leder av Båsmo Bridgeklubb som hovedklubb og i tillegg både leder og stifter av Helgeland Juniorbridgeklubb.

Han har  per 2024 fire NM-titler og sølv i VM for juniorer. 

I 2020 kåret Norsk Bridgeforbund ham til Årets bridgeildsjel.

### Resultater
*Gull i NM junior 1992 sammen med Svein Gunnar Karlberg
*Sølv i VM junior i 1993.
*Gull i NM junior 1994 sammen med Bjørn Mathisen
*Gull i NM mixlag 2008
*Gull i NM mixlag 2012
*Vinner av Marit Sveaas International Bridge Tournament 2024.

## Referanser




## Eksterne lenker
* Kurt-Ove Thomassen på Bridge.no
Richard Brinsley Sheridan

**Richard Brinsley Sheridan** (født 30. oktober 1751, død 7. juli 1816) var en irskfødt britisk dramatiker og politiker. Hans mest kjente stykke er sedekomedien *Skandaleskolen*, som også er oppført i Norge.

Sheridan ble født i Dublin, der faren Thomas Sheridan var skuespiller og leder ved Theatre Royal. Mora Frances Sheridan var forfatter, mest kjent for romanen *The Memoirs of Sidney Biddulph*.

Han fikk sin skolegang ved den berømte kostskolen Harrow i London. Etter å ha oppgitt videre studier bosatte han seg i London, og begynte å skrive for scenen. Komediene hans ble en suksess, og etter hvert kjøpte han seg inn med en andel i Drury Lane-teateret.

Sheridan slo seg også på politikken, og ble en ledende skikkelse i Whig-partiet. Han kom inn i parlamentet i 1780 og ble sittende til 1812.

## Skuespill
* *The Rivals*, 1775
* *St Patrick's Day*, 1775
* *The Duenna*, 1775
* *A Trip to Scarborough*, 1777
* *The School for Scandal*, 1777 – norsk oversettelse ved André Bjerke: *Skandaleskolen*
* *The Camp*, 1778
* *The Critic*, 1779
* *The Glorious First of June*, 1794
* *Pizarro*, 1799

## Referanser


## Eksterne lenker
* 
* 
* 
* 
*  Tekster av Sheridan – Project Gutenberg
General Lee

**General Lee** er bilen som eies av Bo og Luke Duke i TV-serien *[[The Dukes of Hazzard]]*. Bilen er kjent fra biljakter og stunts i nesten hver episode av serien. Bilens navn er en referanse til Sørstatsgeneralen Robert E. Lee. Idéen til *General Lee* ble hentet fra den kjente smugleren Jerry Rushings bil, som var oppkalt etter General Lees favoritthest, Traveler. Traveler var også navnet på bilen i filmen *[[Moonrunners]]* fra 1975, forgjengeren til *[[The Dukes of Hazzard]]*. 

## Historie
Det skal ha blitt brukt 309 eksemplarer av *General Lee* i serien, og av disse eksisterer omkring 23 stykker fortsatt, i varierende stand. Blant de overlevende er den første bilen som ble bygget, kjent som Lee1. Denne bilen kan sees i debutepisoden, og er også den samme bilen som kan sees hoppe over en politibil mot slutten av åpningssekvensen i alle episoder med skuespillerne John Schneider og Tom Wopat. I snitt ble én eller flere *General Lee* ødelagt per episode, og under filming av hopp ble mellom 250 og 500 kilo bly eller betong plassert i bilens bagasjerom, for å hindre at den stupte i bakken med fronten først. Senere i serien ville mekanikerne også heve bilens front, for å hindre at den skrapte mot rampen og dermed tapte fart. Dette førte også til en lettere landing for stuntførerne, som rapporterte om at hoppene var morsomme, mens landingene ikke var fullt så gode. Til tross for ballasten var det ofte vanskelig å forutse bilens landing, og om man spiller av scenene i sakte film kan man ofte se at bilen bøyer seg ved landing. Alle biler som ble benyttet til store hopp ble vraket etter innspillingen på grunn av skadene.

I årene mellom 1979 og 1985 ble Dodge Charger-modeller fra 1968 og 1969 benyttet og bygget om til *General Lee*. Mange mener det også ble benyttet 1970-modeller, men ifølge mekanikerteamet som bygget opp bilene, samt en liste over alle bilene som ble benyttet, ble det utelukkende benyttet biler fra 1968 og 1969, og det var ikke før i de senere årene at det ble et problem å få tak i de riktige modellene. Etterhvert som det ble vanskeligere å få tak i biler begynte produsentene av serien å benytte eldre opptak av hopp fra tidligere episoder.

## Eksterne lenker
* Mer informasjon og bilder  (*Engelsk*)
* HazzardNet.com (*Engelsk*)
* General Lee Fan Club (*Engelsk*)
Munkfors kommune

**Munkfors kommune** er en kommune i Värmlands län i landskapet Värmland i Sverige. Kommunens administrasjonssenter ligger i Munkfors, som er kommunens eneste tettsted. 

Munkfors kommune har et sterkt samarbeid med nabokommunene Sunne, Torsby og Hagfors. Og det har vært oppe til debatt om å slå sammen disse kommunene.

Etter innbyggertall er Munkfors Svealands minste kommune.

## Befolkningsutvikling

## Historie
Munkfors har bakgrunn som industristed. På 1670-tallet ble det første jernverket bygget i tettstedet Ransäter. Munkfors fikk jernverk kort tid senere.

I den senere tid har turisme blitt viktigere for kommunen.

## Referanser


## Eksterne lenker
*
Belial

**Belial** (også kjent som Belhor, Baalial, Beliar, Belias , Beliall, Beliel og Bilael) er en ond skapning i den jødiske mytologi. Det brukes fire begrep i denne sammenheng i jødedommen: Belial, Leviatan, Satan og Lucifer.

Det er også et uttrykk for å karakterisere «den onde» eller «det verdiløse».
Bybrua

**Bybrua** kan vise til:

* Bybrua (Drammen)
* Bybrua (Gjøvik), tettsted
* Bybrua (Halden)
* Bybrua (Hønefoss)
* Bybrua (Stavanger)
* Gamle Bybro i Trondheim
Villa Villekulla

**Villa Villekulla** (svensk: *Villa Villekulla*) er Pippi Langstrømpes hjem i bøkene av Astrid Lindgren.

Pippi bor i Villa Villekulla sammen med apekatten Herr Nilsson og hesten Lilla Gubben. I nabohuset bor Tommy og Annika. Her sover hun med føttene på hodeputen, baker pepperkaker på gulvet og finner skatter på loftet. Utenfor huset står  et tre som en kan plukke brusflasker av.

## Referanser
Hagfors kommune

**Hagfors kommune** er en kommune i Värmlands län i landskapet Värmland i Sverige. Kommunens administrasjonssenter ligger i Hagfors. 

## Tettsteder
Hagfors kommune har åtte tettsteder. I tabellen oppgis antall innbyggere per 31. desember 2010.

**Noter:**
* - Den delen av Munkfors som ligger i Hagfors kommune. Hoveddelen av tettstedet ligger i Munkfors kommune.

## Referanser


## Eksterne lenker
*
Penza

: *For stedet i Polen med samme navn, se: [[Penza (Polen)]]*
**Penza** (russisk: Пе́нза) er en by i Russland, og er det administrative senteret i Penza oblast. Byen ligger ved elva Sura, 625&nbsp;km sørøst for Moskva. Den hadde .

## Historie
Penza ble grunnlagt i 1663 som en grensepost på det som da var Russlands grense mot sørøst. Byen er oppkalt etter elva den opprinnelig ble bygget ved. Ettersom byen opprinnelig lå i et grenseland ble de fleste husene bygget av tre og byen utviklet uten noen overliggende plan. På 1700-tallet ble Penza et viktig handelssenter.

I 1774 ble Penza tatt av opprørshæren til Jemeljan Pugatsjov, etter at byens borgere slapp kosakkene inn i byen. De første husene i stein begynte å dukke opp etter 1801, og i 1809 var Penzas befolkning vokst til over 13&nbsp;000 mennesker. 

Under den russiske borgerkrigen startet de tsjekkoslovakiske legioner et anti-bolsjevikisk opprør i Penza. I sovjetperioden utviklet byen seg som et regionalt industrielt senter.

## Dagens by
I dag anses Penza som et regional senter for høyere utdanning. Byen har seks universiteter, 13&nbsp;høyskoler og 77&nbsp;offentlige skoler. Penza er også vertsby for tre teatere, fire muséer og tre kunstgallerier.

Topografisk sett skiller Penza seg betydelig fra de omkringliggende byene, med sitt bølgende bakkelandskap og omkringliggende skoger.

## Vennskapsbyer
*  Mahiljoŭ, Belarus 

## Referanser


## Eksterne lenker
* 
*  Penza Online
Frederiksberg kommune

**Frederiksberg kommune** er en kommune på Sjælland i Danmark. Frederiksberg kommune ligger helt omsluttet av København kommune. Den indre delen av Frederiksberg regnes også til det sentrale København. Etter kommunereformen i 2007 inngår Frederiksberg i Region Hovedstaden sammen med resten av storbyområdet København.

Frederiksberg er den arealmessig minste kommunen i Danmark, men den femte mest befolkede og den klart tettest befolkede. Kommunen omfatter den tidligere selvstendige byen Frederiksberg, som på 2000-tallet danner en sammenhengende bebyggelse med resten av det sentrale København. Med sin autonomi og utpreget lave bebyggelse er det er vanlig å betrakte Frederiksberg som en forstad.

## Historie
I 1842 ble Frederiksberg en del av Frederiksberg-Hvidovre sognekommune. I 1857 kom en lov som opprettet det daværende Frederiksberg sogn til en selvstendig kommune i Københavns amt. Den nye kommunen fikk snart rettigheter som handelsplass. Med dette ble sogneforstanderskapet omdannet til et kommunestyre, mens forstanderskapets formann ble titulert «borgermester».

I 1900 overtok kommunestyret også amtsrådets oppgaver. Etter kommunereformen i 1970 beholdt Frederiksberg, København og Bornholm statusen som amtskommuner. I 2007 ble amtene avskaffet og Frederiksberg innlemmet i Region Hovedstaden. Flere landkommuner ble innlemmet i København kommune i 1902, men Frederiksberg har ønsket å forbli selvstendig.

## Politikk og administrasjon

Frederiksberg og Aarhus er de eneste kommunene i landet som i prinsippet har magistratstyre, en styreform som er forbeholdt de største byene. En magistrat forestår den daglige politiske og administrative ledelsen av kommunen. Siden 1998 har Frederiksberg praktisert en delt administrativ ledelse, men beholdt de gamle benevnelsene. Magistraten er et kollektivt organ valgt av flertallet i kommunestyret, og tilsvarer økonomiutvalget i danske kommuner med utvalgsstyre. Magistraten har elleve medlemmer, som tituleres «rådmenn», og ledes av borgermesteren og to viseborgermestre. Kommunestyret har 29 medlemmer (2022-). Ni faste utvalg utarbeider forslag og innstillinger til kommunestyret, og har det overordnede økonomiske ansvaret for sitt fagområde.

Kommunen sysselsetter i alt knappe 7&nbsp;000 ansatte, hvorav 700 arbeider i administrasjonen. Av nødetater betjenes Frederiksberg av Københavns Politi og Frederiksberg Brandvæsen. Frederiksberg kommune er aksjonær i Metroselskabet I/S, som eier Københavns metro.

### Borgermestre

### Kommunalrådet

## Vennskapskommuner
Frederiksberg kommune har vennskapssamarbeid med følgende kommuner:

* Bærum, Norge (1948)
* Cēsis, Latvia (1996)
* Hafnarfjörður, Island (1948)
* Palanga, Litauen (1993)
* Tartu, Estland (1991)
* Tavastehus, Finland (1948)
* Uppsala, Sverige (1947)

## Noter



## Referanser


 
 


## Eksterne lenker
*
Kamtsjatka kraj

**Kamtsjatka kraj** (russisk: Камча́тский край) er en kraj (føderalt subjekt) i Russland. Den ble opprettet 1. juli 2007 som følge av sammenslåingen av Kamtsjatka oblast og Korjak autonome okrug, etter en folkeavstemning 23. oktober 2005. Det administrative senteret er Petropavlovsk-Kamtsjatskij.  Den autonome okrugen opprettholder sin status som administrativ del av krajen, under navnet Korjak okrug. Kamtsjatka kraj hadde , en nedgang fra  ved folketellingen i 2010.

Sammenslåingen forente Den russiske føderasjons territorier på Kamtsjatkahalvøya. Kamtsjatka kraj inngår i Den fjernøstlige føderasjonskrets i Russland.

## Demografi
Befolkning:  322 079 (Folketellingen i 2010),  358 801 (Folketellingen i 2002), 466 096 (Folketellingen i 1989).

Ifølge Folketellingen i 2010 var oblastens etniske blanding slik:
* Russere: 85,9%
* Ukrainere: 3,9%
* Koryaks: 2,3%
* Itelmens: 0,8%
* Tatarere: 0,8%
* Belarusere: 0,7%
* Andre: 5%
28 084 av innbyggerne var ikke med i målingen. I 2012 var det 4 158 fødsler (13 per 1000 innbyggere) mens det døde 3 691 (11,5 per 1000). I 2010 bodde 77,35% av oblastens befolkning i byområdene mens 22,65% bodde i de rurale strøkene.

## Referanser


## Eksterne lenker
*
Dyrenes parti

**Dyrenes parti** (nederlandsk: *Partij voor de Dieren*) er et politisk parti i Nederland med fem seter i det nederlandske underhuset og to seter i overhuset.

Partilederen er Marianne Thieme. Flere nederlandske kjendiser, som Maarten 't Hart og Jan Wolkers, støttet Dyrenes parti i parlamentsvalget i Nederland i 2006.

Dyrenes parti er verdens første politiske parti med fokus på dyrs rettigheter med seter i et parlament. Partietes politikk er basert på fire grunnprinsipper: Medfølelse, bærekraft, personlig frihet, og personlig ansvar.

I 2014 fikk partiet ett sete i Europaparlamentet og deltar der i gruppen European United Left–Nordic Green Left.

## Referanser


## Eksterne lenker
* 
*
Adsorpsjon

**Adsorpsjon** er en prosess som opptrer ved at en gass eller væske bindes til overflaten av et fast stoff eller væske (adsorbenten) og danner en molekylær eller atomær film (adsorbatet). Adsorpsjon er et viktig felt innen *overflatekjemi*, og prosessen er forskjellig fra absorpsjon der er stoff diffunderer inn i et annet stoff (bulkfase). Disse to prosessene kalles samlet *sorpsjon*.

Adsorpsjon er til stede i de fleste naturlige fysiske, biologiske og kjemiske systemer og er i utstrakt bruk i industrielle løsninger med eksempler som aktivt kull, vannrensing og enkelte katalysatorer. Adsorpsjon ligner på overflatespenning og er en konsekvens av overflateenergi. Inne i bulkfasen er alle bindingene fylt (ioniske, kovalente eller metallisk/krystallinske), men på overflaten er det frie bindinger fordi atomene ikke er fullt omgitt av naboatomer. Det er derfor energimessig gunstig å danne bindinger med andre tilgjengelige atomer.

## Referanser
Aktivt kull

**Aktivt kull** eller *aktivisert kull* er en generell betegnelse på karbonmateriale som for det meste framstilles fra trekull. Materialet har et eksepsjonelt høyt overflateareal; ett gram aktivt kull har en overflate på omkring 500 m², og inneholder et stort antall mikroporer. Dette kan i seg selv gi tilstrekkelige aktive egenskaper, men kan også forbedres ytterligere med kjemisk behandling slik at 1 gram kan få en overflate opp til 1500 m². Dette kan bestemmes ved å måle absorpsjon av nitrogengass.

Aktivt kull vil binde mange stoffer til overflaten ved adsorpsjon, men også ved  absorpsjon. Dette kan binde forurensninger og giftstoffer eller andre spesifikke stoffer. Dette har en rekke anvendelser, for eksempel:
* Gassrensing, f.eks filterpatroner for gassmasker
* Systemer for vannrensing.
* Binding av giftstoffer ved lettere diare og forgiftninger i mage og tarm
* Rensing av destillat ved alkoholproduksjon

## Referanser


## Se også
*Benkull

## Eksterne lenker
* Hva er aktivt kull?
Bryn kirkegård

**Bryn kirkegård** er anlagt i 1861 og ligger ved Bryn kirke på Rykkinn i Bærum. Den er på 70 dekar med 6 800 graver og er utvidet flere ganger.

## Eksterne lenker
* Gravplassmyndiggheten i Bærum om Bryn kirkegård
* [Kart over kirkegården](https://darkiv.no/Allslekt/Feltkart/(Baerum)-Bryn.jpg) (Allslekt)
* Bærum kommune om Bryn kirkegård
* «Norges kirker» om Bryn kirke og kirkegård
GTK+

**GTK+**, eller **GIMP Toolkit**, er et fritt og åpent multiplattform widget verktøy for å lage grafiske brukergrensesnitt. Det er skrevet i programmeringsspråket C, er lisensisert under GNU Lesser General Public License 2.1, og er en del av GNU-prosjektet. GTK+ er et av de mest populære verktøyene for vindussystemet X og  Wayland. Det har blitt brukt til å utvikle blant annet skrivebordsmiljøene GNOME, Xfce, LXDE, MATE, Cinnamon, ROX Desktop og Sugar.

GTK+ ble opprinnelig laget for GIMP i 1997 av Spencer Kimball og Peter Mattis, medlemmer av eXperimental Computing Facility ved University of California, Berkeley. 

GTK+ benytter det objekt-orienterte program-biblioteket GObject. GObject var en del av GTK+, før lanseringen av GTK+ 2.0 den 27. februar 1999.

## Plattformer
GTK+ ble opprinnelig laget for vindussystemet X, og dette er fortsatt verktøyets viktigste plattform. GTK+ kan brukes på UNIX (operativsystemene Solaris, HP-UX, Irix, AIX) og det Unix-liknende operativsystemet Linux.

Etterhvert som årene har gått, har GTK+ blitt portert til vindussystemer for andre operativsystemer. Den nåværende versjonen er tilgjengelig for DirectFB, Windows 2000, Windows XP, Windows Vista, Windows 7, Mac OS X v10.4, Mac OS X v10.5, Mac OS X v10.6 og Mac OS X v10.7.

Tidligere versjoner av GTK+ har også vært tilgjengelige for Windows 95, Windows 98 og Windows NT 4.0.

* Microsoft Windows XP, støtten opphørte i GTK+ 3.17.1

## Grafisk utseende
Brukere kan også endre det grafiske utseendet til GTK+. Det finnes en rekke programmer (*display engines*) som emulerer GTK+ til å benytte utseendet til andre populære verktøy og plattformer, deriblant Motif, Q Toolkit og NeXTSTEP.

## Se også
* Q Toolkit
* GNOME

## Referanser


## Eksterne lenker
* 
*
Dragør

**Dragør** er en landsby eller tettsted på Amager, ikke så langt fra København. 

Dragør befinner seg ca. 12 km fra København sentrum, og er siden 1974 en del av Dragør kommune. Byen er vokst sammen med den tidligere hollenderbyen Store Magleby, hvormed den delte kirke i mange år, med prekener på hollandsk. I 1885 fikk Dragør sin egen Dragør kirke.

Flere hundre jøder ble fra Dragør bragt over til sikkerhet i Sverige i oktober 1943.

## Referanser


## Eksterne lenker
* ''Dragør - lidt om byen og dens historie'', museumamager.dk
Konrad Henlein

**Konrad Henlein** (født 6. mai 1898 i Maffersdorf ved Reichenberg i Böhmen i Østerrike-Ungarn, død 10. mai 1945 i Pilsen) var en nazistisk politiker og SS-general av sudettysk opphav. Fra 1943 hadde han graden SS-Obergruppenführer. 

Den 1. oktober 1933 stiftet Henlein (hans mors navn var Dvořáček) *Sudetendeutsche Heimatfront* (SHF), som hadde som formål å arbeide for at tysktalende deler av Tsjekkoslovakia skulle bli innlemmet i det tredje rike. I 1935 ble SHF omdannet til *Sudetendeutsche Partei* (SdP) med Karl Hermann Frank som nestleder, som 1938 hadde 1,3 millioner tilhengere.

Det sudettyske spørsmålet ble løst da Münchenavtalen i 1938 bestemte at Sudetenland skulle overføres til Tyskland. Rett etter ble Henlein Gauleiter i *[[Gau Sudetenland]]* og *Reichsstatthalter*. Men med tiden kom allikevel hans medarbeider Karl Hermann Frank til å være den reelle herskeren.

Ved andre verdenskrigens slutt ble Henlein arrestert av amerikanske styrker, men begikk selvmord rett etter ved å kutte pulsåren med sitt knuste brilleglass. Han ble lagt i en anonym grav i Plzeň.

## Referanser


## Litteratur
* Gebel, Ralf, *”Heim ins Reich!”: Konrad Henlein und der Reichsgau Sudetenland (1938–1945)*. 2. Aufl. München: Oldenbourg 2000. ISBN 3-486-56468-4
Et Norge i krig

***Et Norge i Krig*** er et norsk humorpreget radioprogram som gikk på P3 i 2004. Programmet var av og med Kristopher Schau, Morten Ståle Nilsen og Øystein Karlsen. Innholdet bestod av "makabre essays og tok et oppgjør med norsk dobbeltmoral, ispedd tung rockemusikk". Programmet ble omstridt og etter få uker bestemte daværende kringkastingsjef, John G. Bernander, å ta det av lufta.

*Et Norge i krig* var et av P3 mest populære programmer og hadde jevnt over ca 100 000 lyttere.

Det skulle egentlig starte høsten 2003, men på grunn av en konflikt mellom Kristopher Schau og P3 ble programmet utsatt i ett år.

## Nedleggelse
Etter bare noen få sendinger måtte *Et Norge i Krig* avsluttes. Grunnen var at kanalen mente innholdet var for sterkt. Radiosjef i NRK på tidspunktet, Nils Heldal, gav beskjeden om at programmet skulle tas av luften, en avgjørelse som ble tatt av kringkastingssjef John G. Bernander. Det ble ikke kjent før flere år etterpå at det var Bernander som gav ordren om å stoppe programmet.
## Referanser


## Eksterne lenker
*Noen klassikere fra P3
Aïr

**Aïr** (alternativt *Aïrmassivet*, *Aïrfjellene* eller *Azbine*) er et triangulært fjellmassiv i Saharaørkenen og ligger i departementet Agadez i det nordlige Niger, nordøst for byen Agadez, som er områdets viktigste by. Massivet reiser seg mer enn 1&nbsp;830 meter, og den høyeste toppen er Idoukal-en-Taghès på 2&nbsp;022 meter over havet. I regntiden fra august til oktober oppstår i fjellene bekker og floder som gir vann til skogkledde daler, beiteland og lavere beliggende oaser.

Befolkningen i området rundt Aïr er fremfor alt tuareger som lever et nomadisk liv og i hovedsak er avhengige av sine kameler og geiter som gir dem melk, kjøtt og skinn som så benyttes i den lokale håndverksproduksjonen. Jordbruksprodukter fra oaser som Timia og Tabeelot byttes mot klær eller salt som kommer med kamelkaravaner fra de fjernere oasene Bilma og Fachi.

Aïr er kjent for sine klippemalerier som ble til fra 6000-tallet f.Kr. til omkring 1000 e.Kr. I tidligere perioder var Aïr et pastoralt område, noe som illustreres ved bilder av kveg og andre pattedyr, men på 3000-tallet f.Kr. begynte ørkenen å bre seg og tuareger fra nord flyttet inn i regionen. Senere kunst viser kriger med avbildninger av hester og stridsvogner. Særlig berømt er det fem meter høye maleriet av en sjiraff i Dabous, oppdaget i 1999. Grottekunsten i regionen består først og fremst av klippemalerier til å begynne med utført med skarpe steiner, men fra omkring 1200 f.Kr. kan maleriene ha blitt risset inn ved hjelp av metallgjenstander.

Aïr og Ténéré naturreservat ligger i området.

## Litteratur
*Gerd Spittler: *Dürren, Krieg und Hungerkrisen bei den Kel Ewey (1900–1985)*. Stuttgart: Franz Steiner, 1989 (Monographie).

## Referanser


## Eksterne lenker
* 
*UNESCO World Heritage Centre - Air and Ténéré Natural Reserves
*UNEP World Conservation Monitoring Centre - Aïr and Ténéré Natural Reserves
Grav

**Grav** er et hvilested for avdøde mennesker, som i Norge vanligvis finnes på en gravlund. Skikken med å gravlegge «avsjelede legemer», det vil si menneskelik, er svært gammel, og finnes i mange varianter i forskjellige kulturer.

Fram til 1805 var det i Norge vanlig å begrave prominente personer under kirkegulvet. Alle bykirker ble pålagt å finne seg gravplasser utenfor bygrensa. Før 1805 ble adelige, amtmenn og personer fra den lokale overklassen ble plassert nærmest alteret, som ble ansett som det beste stedet. Skikken med å gravlegge folk inne i kirkene opphørte i 1805, grunnet at det var helsefarlig. Fra da av ble alle begravd på kirkegårdene utenfor. For Christianias del betydde dette nedleggelse av kirkegården rundt Vår Frelsers kirke. I 1807 kjøpte kirken derfor inn et stykke jord ute i bymarken til anleggelse av gravlund for bymenigheten. Året etter ble jordstykket tatt i bruk som Vår Frelsers gravlund.

Det er tre gravtyper som er vanlig i Norge i dag: Kistegrav, urnegrav og anonym grav. Gravplass blir vanligvis tildelt for et begrenset antall år. For kjente personligheter har en alltid funnet særordninger. Komponisten Edvard Grieg og fru Nina har for eksempel fått sine graver i bergveggen under Troldhaugen. 

Ny lovgivning i mange land har også åpnet for at en kan få sin aske spredt «for vinden», så lenge dette ikke kommer i konflikt med forurensningslovene. Mange pårørende liker dette lite: Det er viktig for svært mange å ha en grav å gå til. I Norge settes derfor store ressurser inn for å finne personen, når noen er forsvunnet. Mange minnetavler over fiskere og sjøfolk som har druknet og ikke er funnet, finnes ofte ved det aktuelle havstykket.

I steinalder og vikingtid var skikken med hauglegging av betydningsfulle personer så utbredt, at vi fortsatt kan finne graver fra disse periodene, som ikke har vært åpnet. I mange av disse ble personen gravlagt sammen med verdigjenstander. Gravrøveri var derfor ikke sjelden. Av nyere gravåpninger fra vikingtiden med verdifulle funn, regner man Osebergfunnet for viktig.

Blant de mest kjente gravmælene, er Taj Mahal og pyramidene i oldtidens Egypt trolig i en særklasse. Flere steder har en hatt skikk med først å gravlegge folk, og så senere samle knoklene i ossuarier. Slike finnes flere steder i Europa og i flere varianter, blant annet avhengig av befolkningstetthet og størrelsen på disponibelt kirkegårdsareal.

## Se også
* Gravskikker
* Begravelse, bisettelse
* Gravlund, gravminne, gravgave
* Likkiste, sarkofag, urnegrav, mausoleum
* Gravhaug, gravrøys, branngrav
* Anonym grav
* Massegrav

## Referanser


## Eksterne lenker
* 
* Gravferdsloven
* Gravminner i Norge
Petropavlovsk-Kamtsjatskij

**Petropavlovsk-Kamtsjatskij** (russisk: Петропа́вловск-Камча́тский) er en by i Kamtsjatka kraj i Russland, som den også er det administrative, industrielle, vitenskapelige og kulturelle senteret for. Byen hadde , en nedgang fra 198&nbsp;028 ved folketellingen i 2002 og 268&nbsp;747 ved folketellingen i 1989. Mesteparten av befolkningen er russere og ukrainere. Byen dekker et areal på 400 km².

Byen ble grunnlagt av oppdageren Vitus Bering, som nådde Avatsjabukta i 1740 og la ned grunnsteinen for havna Petropavlovsk, som er oppkalt etter hans to skip, *Sankt Peter* og *Paul av Tarsus*, som ble bygget i Okhotsk for hans andre ekspedisjon. Bystatus ble innvilget 9. april 1812. Under krimkrigen motstod festningen beleiringen fra de engelsk-franske styrkene, og falt aldri.

Petropavlovsk var en viktig kilde for fisk (spesielt laks) og krabbe for Sovjetunionen på 1900-tallet. Etter slutten på sovjettiden har imidlertid fiskerettighetene blitt solgt til utenlandske interesser. Byen ligger på høye åser og er omringet av vulkaner. Det er faktisk ikke mulig å se horisonten klart fra noe sted i byen ettersom det er vulkaner og fjell overalt. 

På andre side av Avatsjabukta fra byen ligger Russlands største ubåtbase, Rybatsjij atomubåtbase, (beliggenhet og satellittbilder: ) etablert i sovjettiden og fremdeles i bruk av den russiske stillehavsflåten.

Klimaet er subarktisk og årsnedbøren er i gjennomsnitt 860&nbsp;mm, eller rundt tre ganger så mye som er vanlig i Sibir, og mesteparten faller som snø. Temperaturen om vinteren er mildere enn i Sibir. En typisk januardag ligger på minus 7,3°C, mens normalt maksimum i juli er 20°C.

Byen har bygd ut en turistbasert infrastruktur. Rundt tjue store turistselskaper tilbyr et stort utvalg av tjenester, fra bjørnejakt til paragliding. Ettersom Petropavlovsk-Kamtsjatskij er den nest største byen i verden som ikke kan nås via landeveien (etter Iquitos, Peru), så er det svært dyrt å reise hit, men byen vokser likevel i popularitet på grunn av det bemerkelsesverdige landskapet og naturen på Kamtsjatkahalvøya. Byen betjenes av Petropavlovsk-Kamtsjatskij lufthavn.

## Referanser


## Eksterne lenker
* 
*  Kamtsjatka  
*  Fotos fra Kamtsjatka 

## Fotogalleri

Fil:Памятник В.И. Ленину в центре города.jpg|Leninplassen
Fil:Koryaksky_volcano_Petropavlovsk-Kamchatsky_oct-2005.jpg|Utsikt mot Korjakskaja, oktober 2005
Fil:The Avachinsky volcano and my town.jpg|Avatsjinskij-vulkanen fra byen
Yasodharapura

**Yaśodharapura** var Khmerrikets første hovedstad, bygget i området der Angkor skulle ligge noen hundreår senere. Byen ble bygget i kong Yasovarman Is regjeringstid (899–917) etter at palasset i den tidligere hovedstaden Rolous brant ned i maktkampen som fulgte etter den forrige kongens død, han fars.

Etterfølgende hovedsteder i området ble også kalt Yasodharapura, som oversatt fra sanskrit betyr «hellig by» eller i overført betydning «hovedstad». Den første Yasodharapura ble bygget rundt Phnom Bakheng.
Guddal

**Guddal** er ei bygd i Fjaler kommune i Vestland. Den ligger 30 kilometer fra kommunesenteret Dale. Grunnkretsen Guddal/Heggheim hadde 112 innbyggere pr. 1. januar 2017.

## Kjente personer fra Guddal
Forfatteren og journalisten Herbjørn Sørebø (1933-2003) kom fra Guddal.

## Skole og barnehage
Guddal har egen grunnskole. Bygda har per april 2019 også en barnehage, men i mars 2019 gikk Fjaler kommune inn for å nedlegge barnehagen fordi det var for få barn i bygda.

## Kirke
Guddal kirke er en langkirke i tømmer fra 1686.

## Referanser
Første nyttårsdag

**Første nyttårsdag**, eller bare **nyttårsdag**, viser til den første dagen i det nye året etter den gregorianske kalenderen, 1. januar. Dagen innledes ofte med god mat, sjampanje, fyrverkeri og andre festligheter. 1. januar er kirkelig helligdag og kalles også Jesu navnedag. Etter jødisk tradisjon ble guttebarn omskåret åtte dager etter fødselen, og det ble deretter kunngjort hvilket navn de var gitt. Med unntak for Israel er dagen helligdag i alle land som følger den gregorianske kalenderen.

## Faste begivenheter

### Norge

I Norge kringkastes statsministerens nyttårstale tradisjonelt 1. januar, og det er offisiell flaggdag.

### Europa

* Nyttårshopprennet i Garmisch-Partenkirchen i Tyskland har blitt arrangert hver første nyttårsdag siden 1922, med unntak av årene 1942–1945.
* Nyttårskonserten med Wiener Philharmoniker har blitt arrangert hver første nyttårsdag siden 1941.

## Se også
*Nyttår
*Inneklemt arbeidsdag

## Referanser
Jelizovo

**Jelizovo** (russisk: Елизово) er en by i Kamtsjatka kraj i Russland. Den ligger ved elva Avatsja 32&nbsp;km nordvest for Petropavlovsk-Kamtsjatskij. Byen hadde , en nedgang fra 41&nbsp;533 ved folketellingen i 2002 og 46&nbsp;929 ved folketellingen i 1989.

Stedet ble grunnlagt i 1848 som landsbyen *Staryj Ostrog* (russisk: Ста́рый Остро́г), men navnet ble endret til *Zavojko* (russisk: Заво́йко) i 1897, etter den russiske admiralen Vasilij Zavojko som ledet forsvaret av Petropavlovsk i 1854. Landsbyen fikk nytt navn igjen i 1923, det nåværende Jelizovo. Stedet fikk status som bymessig bosetning i 1964, og bystatus i 1975.

Petropavlovsk-Kamtsjatskij lufthavn, den største på Kamtsjatka, ligger like ved byen.

## Referanser


## Eksterne lenker
*
Lolland kommune

**Lolland kommune** er en dansk kommune med 39&nbsp;632 innbyggere (2024) i Region Sjælland. Den utgjør den vestlige halvparten av øyen Lolland sør for Sjælland. Administrasjonssenteret er Maribo.

## Politikk
### Kommunalreformen i 2007
Lolland kommune ble dannet ved kommunalreformen i 2007, og er en sammenslåing av Holeby kommune, Højreby kommune, Maribo kommune, Rødby kommune, Nakskov kommune, Rudbjerg kommune og Ravnsborg kommune.

Opprinnelig var planen å danne to kommuner: *Ny Maribo kommune* (av Holeby kommune, Højreby kommune, Maribo kommune, Rødby kommune) og *Ny Nakskov kommune* (av Nakskov kommune, Rudbjerg kommune og Ravnsborg kommune), men ved en folkeavstemning 18. mai 2005 ble det vedtatt å slå alle syv kommuner sammen i én (med 51,3 % flertall på Midtlolland og 54,5% på Vestlolland).

### Kommunalvalget i 2005
Ved kommunalvalget 15. november 2005 fikk Socialistisk Folkeparti hele 29,5 % av stemmene, såvidt slått av Socialdemokratiets 29,7 %. Deretter fulgte Venstre med 24,1 %, og resten av partiene under 6 prosents oppslutning. Socialdemokraten Stig Vestergaard, borgermesteren i tidligere Ravnsborg kommune, ble ny borgermester for Lolland.

### Borgermestre
* Marie-Louise Brehm Nielsen (Din Stemme) 2026–
* Holger Schou Rasmussen (S) 2014–2025
* Stig Vestergaard (S) 2007–2013

### Kommunalrådet

* 
* 

## Noter



## Referanser
 

 



## Eksterne lenker
* 
* Valgresultater i Lolland: 2005 2009 og 2013
Kolding FC

**Kolding FC** er en tidligere fotballklubb fra Kolding i Danmark som eksisterte fra 2002 til 2011. Klubben ble sammenslått med Vejle Boldklub i juni 2011, og dannet deretter klubben Vejle Boldklub Kolding.

Klubben var opprinnelig slått sammen av *Kolding Idræts Forening* og *Kolding Boldklub*.

## Eksterne lenker
* Kolding FC – offisiell side
Lille Tøyen

:*For fotballklubben fra samme sted, se [[Lille Tøyen Fotballklubb]].*

**Lille Tøyen** er et boligstrøk i Bydel Grünerløkka i Oslo.

## Beliggenhet
Strøket ligger sør for Økernveien, vest for f.o.m Haralds vei, nord for Hovinveien, og øst for Gjøvikbanen. Nordøst for Tøyen senter. Nordsiden av Hovinveien på den aktuelle strekningen og Økernveien 63-69 er inkludert i strøket, som er formet som en klart avgrenset avlang firkant.

Dermed grenser strøket til Keyserløkka i nord, Hasle i øst, Hovin i sør, og Tøyenparken i vest.

## Bebyggelse
Lille Tøyen er et stille boligstrøk med lite trafikk. Lille Tøyen Hageby (etablert fra og med 1917) er kanskje det mest kjente "navnet" fra strøket, men området har også fotballklubben Lille Tøyen FK. Det ligger tre plasser i strøket: Kaare Røddes plass, Øysteins plass og Dronning Ingrids plass.

Den tidligere jernbanestasjonen, og nå holdeplass, Tøyen stasjon ligger like ved området, her stopper lokaltoget.

## Eksterne lenker
*
ZB vz 30

**ZB vz. 30** (Zbrojovka Brno vzor 30 (Brno-arsenalet, modell 30) og ZB vz. 30J er en videreutvikling av det tsjekkoslovakiske lette maskingeværet ZB vz 26. Maskingeværet er som sin forgjenger i kaliber 7,92 x 57 mm Mauser og ble utviklet i 1930-tallet.

## Forskjeller fra ZB vz. 26
Selv om at ZB vz. 30 på mange måter ligner sin forgjenger, har den visse designforskjeller. Disse ble brakt videre til forsøksmodellen ZGB-39, som etter hvert ble approbert som Brengun-maskingeværet. På ZB vz.30 er pipefestet endret for at pipen ikke skal kunne plasseres feil. Tofoten er også modifisert. Kassen er noe endret.

På ZB vz.30J er kolben er litt lengre, samt at pipens gassblokk er lett justerbar. Kontra vz. 26 og 30 dekker ikke kjøleribbene hele løpet, og bak og foran bærehåndtaket er det en beskyttelseshylse av serratert metall. Den har også en vesentlig lengre flammedemper. J-modellen var ment for **J**ugoslavia, hvor den også ble produsert på lisens, og den justerbare gassblokken tillot bruk av ammunisjon med både lette og tunge kuler.

Sammenligning av det originalen ZB vz. 26 og variantene:

## Tjeneste
Mens ZB vz. 26 ble eksportert til andre land, ble ZB vz. 30 kun brukt opprinnelig av den tsjekkoslovakiske hæren. Etter den tyske okkupasjonen av Tsjekkoslovakia i 1939 ble den umiddelbart innlemmet i det tyske Wehrmacht og Waffen-SS under navnet *Maschinengewehr 26(t)* og ble brukt i den samme rollen som MG34. Våpenet ble også brukt av den tyske satellittstaten Slovakia.

## Anvendt av
*  Tsjekkoslovakia
*  Slovakia
*  Tyskland

## Se også
* ZB vz 26
* Brengun

## Eksterne lenker
* Foto av ZB vz. 30J
Sigrun Eriksen

**Sigrun Eriksen** (født 12. desember 1966 i Haugesund) er en norsk revyartist og skuespiller.

Eriksen startet i Rogaland Teaters Barneteater og tok siden Romerike Folkehøgskoles musikk- og teaterlinje. Siden tidlig på 80-tallet har Eriksen vært å se i ulike revyer og teaterstykker i Stavanger, Sandnes, Haugesund, Kristiansand, Oslo og på Stord. I 1986 var hun med på å starte revygruppa «Stavanger Revyteater», og hun har samarbeidet med bl.a. Pål M. Kvammen, Kristin Svensen, Pål Hjelm, Elisabeth L. Berg, Dag Schreiner, Per Inge Torkelsen, Sally Nilsson, og Grethe Kausland. Hun er også forfatter av revytekster og instruktør for revygrupper i Stavanger-distriktet.

Sigrun Eriksen har i de siste årene hatt stor suksess med jenterevyene «Justerte fruer» (2006) og «Sex og Siddisliv» (2005) i Yngvar Nummes regi. I tillegg til utallige revyer med gruppa Stavanger Revyteater (1986–2004) har hun også hatt roller i flere teaterstykker, bl.a. «Fanget på nettet» (2003) i regi av Nils Vogt.

Fra høsten 2005 til våren 2006 var Eriksen instruktør for Teaterverkstedet Ganddal som satte opp stykket «Hotell Lattergal».
Peter Minuit

**Peter Minuit** (født mellom 1580 og 1594 i Wesel i det daværende hertugdømme Kleve i nåværende Nordrhein-Westfalen i Tyskland, død 5. august 1638 på Saint Kitts, Saint Kitts og Nevis) var Det hollandske vestindiske kompanis stattholder i kolonien Ny-Amsterdam i Nord-Amerika. Han er først og fremst kjent for kjøpet av Manhattan den 24. mai 1626 fra den lokale indianerstammen lenapene. 

Minuit var født i det tyske Wesel, men nedstammet fra vallonske religionsflyktinger fran De spanske Nederlandene. Etter å ha blitt avsatt fra sin lederstilling i den nederlandske kolonien, gikk Minuit inn i svensk tjeneste, og grunnla i 1638 kolonien Nya Sverige på den nordamerikanske østkysten.

To svenske skip, Kalmar Nyckel og Fogel Grip, seilte med Minuit som kaptein inn i området ved dagens Wilmington i Delaware. Nederlenderne hadde gjort krav på dette siden Henry Hudsons reise i 1609, og ved å grunnlegge en svensk koloni her, la Minuit også grunnlaget for en konflikt mellom nederlendere og svensker som skulle pågå i sytten år, inntil Peter Stuyvesant tok kontroll over Fort Christina, oppkalt etter dronning Christina av Sverige, som lå der Christina River munner ut i South River. Minuit valgte stedet fordi det utgjorde et naturlig stopp for indianerne, som kom nedover elven i kano for å selge pels og skinn. I dag står det et minnesmerke der Minuit steg i land, og en kopi av skipet Kalmar Nyckel har Wilmington som hjemmehavn. 

Det mest merkbare innslaget svenskene etterlot seg i området, var tømmerkoiene. I mangel av svenske kolonister hadde de lokket finner til Den nye verden. Disse praktiserte svedjebruk, som i Amerika fikk navnet *burn-beating*, og hadde langt på vei utpint jorden i Finland. Følgelig lot de seg friste av løftet om en bedre tilværelse på Amerika rike jordsmonn, og bygget der tømmerkoier i tradisjonell finsk stil.

## Referanser
Zhou Xuan

**Zhou Xuan** (kinesisk: 周璇, pinyin: *Zhōu Xuán*, Wade-Giles: *Chou Hsuan*; født 1. august 1918 i Changzhou i Jiangsu i Kina, død  22. september 1957 i Shanghai) var en populær  kinesisk shidaiqusangerske og filmskuespillerinne. På 1940-tallet var hun blitt kjent som en av de syv store sangstjerner, og var formodentlig den best kjente av de syv. Hun hadde samtidig en filmkarriere frem til 1953.

## Liv og virke
Zhou ble født **Su Pu** (蘇璞) og ble adskilt fra sine naturlige foreldre i ung alder og oppdratt av adoptivforeldre. Hun lette hele sitt voksne liv etter sine biologiske foreldre, men uten hell. Først etter hennes død kom opplysningene om hvem de var frem. 

Da hun var 13 år tok hun scenenavnet Zhou Xuan.

Zhou ble medlem av Bright Moonlight Song and Dance Troupe i Shanghai i 1932. Hun startet med skuespill i 1935, og fikk sitt gjennombrudd i filmen *Street Angel* (1937). Hun fikk tilnavnet *gullstemmen* etter en sangkonkurranse i Shanghai der hun kom på annenplass. Zhou ble raskt den mest kjente sangerinne av populærmusikk i denne grammofonmusikkens gullalder i Kina, og forble det frem til sin død på grunn ikke bare av sitt talent, men også hennes karakteristiske og ømme stemme. 

Etter filmen «Nights of Shanghai» (夜上海), kom en tid da Zhou tilbrakte flere år inn og ut av sinnssykehus. Hun levde et ustabilt og ulykkelig liv preget av feilslåtte ekteskap, barn utenfor ekteskap og selvmordsforsøk. 

Hun  var med i hele 43 filmer. Den hun skattet mest var *[[Street Angel]]* (馬路天使), med de to karakteristiske sangene «Four Seasons Song» (四季歌) og «The Wandering Songstress» (天涯歌女).

## Eksterne lenker
*
Odsherred kommune

**Odsherred kommune** er en dansk kommune med 32&nbsp;605 innbyggere (2024) i Region Sjælland og ligger nordvest på Sjælland. Administrasjonssenteret er Højby. I kommunen stikker Sjællands Odde ut i Kattegat og danner Hesselø Bugt mot nord. Mot øst er Isefjorden og mot vest Sejerø Bugt.

Odsherred kommune ble dannet ved kommunalreformen i 2007, og er en sammenslåing av Dragsholm kommune, Nykøbing-Rørvig kommune og Trundholm kommune.

Kommunens største by er Nykøbing Sjælland med 5&nbsp;049 innbyggere (2023). Andre byer i tillegg til administrasjonssenteret Højby er Fårevejle Stationsby, Fårevejle Kirkeby, Asnæs og Vig.

Lengst vest i kommunen ligger Dragsholm slott. Det er en kortbaneflyplass ved Højby.

Solvognen ble funnet i Odsherred, i Trundholm Mose. Kommunevåpnet viser Solvognen plassert over bølger.

## Politikk
### Forberedelser til kommunesammenslåingen i 2007
Ved kommunalvalget 15. november 2005  fikk Socialdemokratiet  av stemmene mot Venstres  Samtlige andre partier fikk maksimalt  (størst var SF). Borgermester ble sosialdemokraten Finn Madsen fra tidligere Dragsholm kommune.

### Borgermestre
* Hanne Pigonska (V) 2026–
* Karina Vincentz Andersen (Nyt Odsherred, lokal liste) 2022–2025
* Thomas Adelskov (S) 2010–2021
* Finn Madsen (S) 2007–2009

### Kommunalrådet

* 
* 

## Noter



## Referanser
 

 

 
 


## Eksterne lenker
* 
* Valgresultater i Odsherred: 2005  2009 og 2013
Svinninge

**Svinninge** kan henvise til følgende steder i Danmark:

* Svinninge kommune, tidligere kommune på Sjælland
* Svinninge (Holbæk kommune), by i Holbæk kommune på Nordvestsjælland
* Svinninge (Odsherred kommune), by i Odsherred kommune på Nordvestsjælland
* Svinninge (Vordingborg kommune), by i Vordingborg kommune på Sjælland
* Svinninge (eiendom), eiendom 7 km nord for Vordingborg 

I tillegg finnes et tettsted i Stockholms län i Sverige:
* Svinninge (Uppland) 

;Se også:
* Svinningegård, herregård i Holbæk kommune
* Svinninge Vejle, tørrlagt fjordarm fra Lammefjord
* Svinninge sogn, sogn i Holbæk prosti
* Svinninge Station, tidligere stasjon på Odsherredsbanen
Agnieszka

**Agnieszka** er en polsk form av kvinnenavnet *[[Agnes]]* som er en latinsk form av det greske navnet *Hagne* (‘Αγνη). Navnet kommer av det greske ordet *hagnos* (‘αγνος) som betyr «kyskhet».

## Utbredelse
Navnet *Agnieszka* var vanlig i Norge i 1970- og 1980-årene og hadde en popularitetstopp med 0.3 % i 1982. Navnet er dermed vanlig for millenniumsgenerasjonen i Norge.

|}

## Kjente personer med navnet

Personene i listen er ordnet kronologisk etter fødselsår.
* Agnieszka Holland (f 1948), polsk filmskuespiller
* Agnieszka Radwańska (f 1989), polsk tennisspiller

## Referanser


## Eksterne lenker
*
Renminuniversitetet

**Renminuniversitetet**, eller **Kinas Folkeuniversitet**, eller **Renmin University of China** (RUC), (kinesisk: 中国人民大学, pinyin: *Zhōngguó Rénmín Dàxué*, kalt 人大 *Réndà*) er et nasjonalt universitet i Beijing i Kina. 

Det tilhører gruppen av eliteuniversiteter som støttes av Prosjekt 211.

## Historie
Forløper for universitetet var **Shaan Bei offentlige skole** som ble opprettet av Det kinesiske kommunistparti i 1937 under den annen sino-japanske krig. Senere ble navnet **Nordkinas forente universitet** og så **Nordkinas universitet**. 

Kinas Folkeuniversitet (* rénmín* = folk) ble offisielt opprettet i 1950 som Folkerepublikken Kinas første nasjonale universitet. Opprinnelig var tanken at dette universitetet skulle bli landets fremste, men den ambisjonen fikk man etter kort tid et mer avslappet forhold til. Universitetet er ikke desto mindre havnet i det absolutte toppskikt. Det har i dag (2007) 23 fakulteter og 13 forskningsinstitutter. I et nasjonalt rangeringssystem for universiteter havner en rekke av Renmin-universitetets fakulteter som regel på førsteplass. 

Universitetet har hoved*campus* i Zhongguancungaten i Beijings Haidiandistrikt. Det ligger bare fem til ti minutters kjøretid unna en rekke andre ledende universiteter, som  Pekinguniversitetet, Tsinghuauniversitetet, Beijings teknologiske institutt og Beijing Foreign Studies University. Det er også mindre enn ti minutter fra både det gamle sommerpalasset og det nye sommerpalasset.
## Eksterne lenker
*
MG34

**Maschinengewehr 34**  (**MG34**) er et tysk maskingevær.

## Historie
Våpenet ble hovedsakelig designet av Heinrich Vollmer ifra Mauser, og ble først produsert og godkjent for bruk av i 1934, men ble først tatt i bruk av militære enheter i 1935. Det ble brukt som standard maskingevær for infanteriet i 1930-årene, var hovedvåpen på armerte kjøretøy og militære fly til forsvarsbruk. Det ble først tatt i bruk under den spanske borgerkrig. Våpenet skulle etter intensjonen bli skiftet ut med den moderniserte utgaven av samme våpen, MG42, men det ble aldri produsert nok av sistnevnte til at dette ble gjort. Derfor ble MG34 brukt helt frem til slutten av den andre verdenskrig.

## Teknisk
MG34 er luftkjølt og kamret for ammunisjon i kaliber 7,92 x 57 mm Mauser, og har samme egenskaper som lignende mellomstore maskingevær. Skuddtakten er på mellom 800 og 900 patroner i minuttet. Våpenet ble designet til å kunne brukes som lett maskingevær med tofot og lukket våpenmagasin, og som mellomstort maskingevær med større stativ og med belteforing av patroner. I praksis ble det mest brukt av infanteriet i sistnevnte utførelse.

## Se også
* Liste over maskingeværer
* MG42

## Eksterne lenker
*
Vareopptelling

**Vareopptelling** er en detaljert opptelling av et varelager i forbindelse med et regnskapsoppgjør. Etter regnskapsloven av 13. mai 1977 er utarbeiding av lister over varelager obligatorisk i forbindelse med årsoppgjør.

Varetellingen foretas ofte i romjulen eller de første dagene i nyåret. Dersom lageret skal telles ut i januar er det en forutsetning at selskapet har kontroll på alle kjøp og salg etter 1. januar slik at lageret kan justeres tilsvarende. Varer som er solgt etter 1. januar tilhører lageret pr 31. desember og motsatt varer som har kommet etter 1. januar var ikke på lager pr 31. desember og skal følgelig ikke inkluderes i lagertellingen.

Varetellingen gjennomføres for å skille mellom varekjøp og varekostnad.
Varekjøpet er en utgift mens varekostnaden er en periodisert utgift som kan sammenstilles med salget og gir et korrekt bilde av selskapets økonomiske stilling. En kostnad er med andre ord en periodisert utgift. Et uttrykk som blir benyttet er: solgte varers inntakskost. Dvs. innkjøpsprisen på akkurat de varer som er solgt i perioden 01.01 til 31.12 i år x.

**Varekostnaden blir beregnet slik:**

   Lager 1. januar
 + Kjøp gjennom året
 – Lager 31. desember
 = Varekostnad

Alle bedrifter med varelager er helt avhengig av å telle varelageret for å få regnskapet korrekt. I moderne tid er utviklingen gått i retning av at alle varer blir registrert inn og ut av lager ved hjelp av strekkoder. Med slike systemer vil man til en hver tid vite lagerets størrelse og varetellingen rundt årsskiftet kan være overflødig.

## Se også
* Inventering
* Debet og kredit
* Saldobalanse
The Chinese Repository

***The Chinese Repository*** var et tidsskrift som ble utgitt av og for misjonærer, og som handlet om Kina. Det var verdens første sinologiske tidsskrift (skjønt det var tidligere kommet en rekke studier, bøker og bokserier som må betegnes som sinologiske), og ble utgitt mellom 1832 og 1851 i Kanton i Kina.

Månedsmagasinet ble startet av Elijah Coleman Bridgman i mai 1832. Han var redaktør inntil han dro til Shanghai i 1847. Da overtok James Granger Bridgman som redaktør til september  1848, da Samuel Wells Williams overtok ansvaret. Fra begynnelse til slutt var imidlertid Elijah Bridgman en fast bidragsyter. 

*The Chinese Repository* var en kongstanke hos misjonæren Robert Morrison og E. C. Bridgman.  Den fylte den funksjon å oppdatere misjonærene om hendelser i Kina og organisere kinakunnskapene i sammenhengende og forståelig form. Tidsskriftet hadde også allmenn nytteverdi for utlendinger i Kina og interesserte i Vesten. 

Mellom 1805 og 1842 var byer som Malacca, Penang, Singapore, Batavia, Rangoon og Amboyna utgangspunkter for de protestantiske misjonsfremstøt mot Kina. *The Chinese  Repository* fikk dermed også meget detaljert materiale om misjonsarbeidet i store deler av Sørøstasia.
Ilse

**Ilse** er en opprinnelig tysk kortform av kvinnenavnet *[[Elisabeth]]* som er av hebraisk opprinnelse (*Elisheba*, «Gud er fullkommen»). Ilse har navnedag 14. oktober i Finland.

## Utbredelse
Tabellen nedenfor gir en detaljert oversikt over populariteten til fornavnet Ilse i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Ilse Koch (1906–1967), tysk kvinne gift med sjefen for konsentrasjonsleirene Buchenwald og Majdanek
* Ilse Crawford, (f. 1962), britisk interiordesigner
* Ilse DeLange (f. 1977), nederlandsk country-sanger
* Ilze Burkovska Jacobsen, norsk-latvisk journalist
* Ilze Klava, norsk bratsjist
* Ilze Kozlovska, norsk-latvisk sopran og sangpedagog

## Annen bruk av navnet
* Ilse Jacobsen, sko- og klesmerke

## Referanser


## Eksterne lenker
*
Lou Lim Ieoc-haven

**Lou Lim Ieoc-haven** er et haveanlegg omtrent midt på Macaohalvøya. Den er et av de fremste eksempler på sen neoklassisisme i Macao. Den er en kinesisk have med en paviljong med korintiske søyler.

Hagen er inspirert av elementer fra de klassiske hager i Suzhou.

Haven tilhørte embedsmannfamilien Lou fra Guangzhou. Haven, som går tilbake til 1800-tallet, har sitt navn fra Lou Lim-yeoc (eller Ieoc), en handelsmann og diplomat som mottok Kristusordenen av Portugals regjering i 1925. Haven ble restaurert og åpnet for publikum etter hans død.
China aktuell

***China aktuell – Journal of Current Chinese Affairs*** er et tysk fagtidsskrift startet i 1972. Det tar sikte på å belyse den politiske, økonomiske og sosiale utvikling i Folkerepublikken Kina, Hongkong, Macao og Taiwan.

Utgiver er GIGA Institute of Asian Studies i Hamburg. 

## Eksterne lenker
* China aktuell – Journal of Current Chinese Affairs